Afrikaanse hoof aangekla omdat sy kla oor swart hare stink – praag.co.za — 20 jaar jonk!
Afrikaanse hoof aangekla omdat sy kla oor swart hare stink
Die hoof van die Wordsworth-hoërskool in Benoni aan die Oos-Rand is van wangedrag aangekla en vir 90 dae geskors nadat sy swart leerlinge gevra het om hul hare te was omdat dit stink.
Daar word beweer dat sy "rassistiese aanmerkings" gemaak het.
Die departement van Basiese Onderwys sê dr. Annelize Horn het aan ouers geskryf dat swart leerders hul hare net eenkeer 'n maand was.
'n Woordvoerder van die departement, Phumla Sekhonyane sê Horn is verlede jaar deur die departement geskors. Sy sê 'n ondersoek is pas afgehandel en dat Horn nou formeel aangekla is.
Een van die leerlinge het 'n petisie begin omdat hy voel dat sy geteiken word deur 'n paar ongelukkige leerders wat hulle nie aan die reëls steur nie en omdat sy streng was met hulle.
Shaun Bartlett sê die Afrikaanse hoof wil toesien dat dissipline heers en is daarom uitgesonder.
Sommige swart haarprodukte is uiters onwelriekend en kan waarskynlik problematies raak in geslote ruimtes soos klaskamers.
Swart vroue kla dikwels dat produkte wat hare ontkrul, sleg ruik. Die reuk is soos die van vrot eier. Haarproduktevervaardigers vir die swart mark is bedag daarop dat hulle reukwerende middels insluit om die stank te kamoefleer.
Sommige swart vroue beweer dat slegte haarreuke ondermeer te wyte is aan 'n gebrek aan harewas om die styl te preserveer.
Bartlett het bygevoeg dat die petisie aan die Departement van Onderwys oorhandig sal word.
Hy het ook gesê as Dr Horn werklik rassisties was, het dit 20 jaar geneem om te manifesteer.
"Persoonlik dink ek die probleem is uit verband geruk en dat dit kan maklik opgelos kan word as al die belanghebbende partye om die tafel saamsit en die dissiplinêre probleme wat ondervind word in die skool bespreek,"
Sekhonyane het egter gesê: "Ons sal nie beïnvloed word deur eksterne faktore buite wetlike omgewing nie."
Skrywer Karin RoodtGepubliseer op 27 Februarie 2014 27 Februarie 2014 Kategorieë Nuus, Suider-AfrikaSleutelwoord Benoni, departement van basiese onderwys, dr. Annelize Horn, geskors, stink hare, swart haarprodukte, Wordsworth-hoërskool